IZVEDBENA UREDBA KOMISIJE (EU) 2021/1120

z dne 8. julija 2021

o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (1) ter zlasti člena 30 Uredbe,

ob upoštevanju naslednjega:

(1) V poglavju V Uredbe (ES) št. 1005/2008 so določeni postopki za opredelitev ribiških plovil, ki opravljajo nezakonit, neprijavljen in nereguliran ribolov (v nadaljnjem besedilu: ribolov IUU), ter postopki za oblikovanje seznama Unije takih plovil (v nadaljnjem besedilu: seznam Unije). V členu 37 navedene uredbe so določeni ukrepi, ki jih je treba sprejeti za ribiška plovila z navedenega seznama.

(2) Seznam Unije je bil oblikovan z Uredbo Komisije (EU) št. 468/2010 (2) in nato spremenjen z izvedbenimi uredbami (EU) št. 724/2011 (3), (EU) št. 1234/2012 (4), (EU) št. 672/2013 (5), (EU) št. 137/2014 (6), (EU) 2015/1296 (7), (EU) 2016/1852 (8), (EU) 2017/2178 (9), (EU) 2018/1883 (10) in (EU) 2020/269 (11).

(3) V skladu s členom 30(1) Uredbe (ES) št. 1005/2008 se plovila, vpisana na sezname plovil IUU, ki jih sprejmejo regionalne organizacije za upravljanje ribištva, vključijo na seznam Unije.

(4) Vse regionalne organizacije za upravljanje ribištva zagotavljajo oblikovanje in redno posodabljanje seznamov plovil IUU v skladu s svojimi zadevnimi pravili (12).

(5) Komisija mora v skladu s členom 30 Uredbe (ES) št. 1005/2008 posodobiti seznam Unije, potem ko od regionalnih organizacij za upravljanje ribištva prejme sezname ribiških plovil, ki so domnevno ali dokazano vpletena v ribolov IUU. Ker je Komisija od regionalnih organizacij za upravljanje ribištva prejela nove sezname, bi bilo treba zdaj posodobiti seznam Unije.

(6) Glede na to, da je lahko isto plovilo navedeno pod različnimi imeni in/ali zastavami, odvisno od časa, ko je bilo vključeno na sezname regionalnih organizacij za upravljanje ribištva, bi moral posodobljeni seznam Unije vsebovati navedena različna imena in/ali zastave, kakor so jih zabeležile zadevne regionalne organizacije za upravljanje ribištva.

(7) Plovilo „Bellator“ (13), ki je trenutno vključeno na seznam Unije, je bilo črtano s seznama Regionalne organizacije za upravljanje ribištva v južnem Tihem oceanu (SPRFO) v skladu z ohranitvenim in upravljalnim ukrepom (CMM) 04-2020 navedene regionalne organizacije za upravljanje ribištva. Ker je odločitev sprejela zadevna regionalna organizacija za upravljanje ribištva v skladu s členom 30(1) Uredbe (ES) št. 1005/2008, bi bilo treba navedeno plovilo črtati s seznama Unije, čeprav še ni bilo črtano s seznamov Sporazuma o ribolovu v južnem Indijskem oceanu (SIOFA), Komisije za tune v Indijskem oceanu (IOTC) in Komisije za ribištvo severovzhodnega Atlantika (NEAFC).

(8) Plovilo „Uthaiwan/Wisdom Sea reefer“ (14), ki je trenutno vključeno na seznam Unije, je bilo črtano s seznama IOTC v skladu z resolucijo 18/03 navedene regionalne organizacije za upravljanje ribištva. Ker je odločitev sprejela zadevna regionalna organizacija za upravljanje ribištva v skladu s členom 30(1) Uredbe (ES) št. 1005/2008, bi bilo treba navedeno plovilo črtati s seznama Unije, čeprav še ni bilo črtano s seznama SIOFA.

(9) Plovilo „Nefelin“ (15) je bilo črtano s seznama Generalne komisije za ribištvo v Sredozemlju (GFCM) v skladu s Priporočilom GFCM/33/209/8 navedene regionalne organizacije za upravljanje ribištva. Navedeno plovilo bi bilo zato treba umakniti s seznama Unije, čeprav še ni bilo črtano s seznama Mednarodne komisije za ohranitev tunov v Atlantiku (ICCAT) in Komisije za tune v Indijskem oceanu (IOTC).

(10) Plovilo iz uvodne izjave 9 ni bilo vključeno na seznam Unije, kakor je bil spremenjen z Izvedbeno uredbo (EU) 2018/1883, saj je Komisija seznam ribiških plovil, ki so domnevno ali dokazano vpletena v ribolov IUU, ki ga je sprejela zadevna regionalna organizacija za upravljanje ribištva, prejela po sprejetju navedene uredbe.

(11) Uredbo (EU) št. 468/2010 bi bilo zato treba ustrezno spremeniti.

(12) Ukrepi iz te uredbe so v skladu z mnenjem Odbora za ribištvo in ribogojstvo –

SPREJELA NASLEDNJO UREDBO:

Člen 1 Del B Priloge k Uredbi (EU) št. 468/2010 se nadomesti z besedilom iz Priloge k tej uredbi.

Člen 2 Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. julija 2021 Za Komisijo predsednica Ursula VON DER LEYEN

(1) UL L 286, 29.10.2008, str. 1.

(2) Uredba Komisije (EU) št. 468/2010 z dne 28. maja 2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 131, 29.5.2010, str. 22).

(3) Izvedbena uredba Komisije (EU) št. 724/2011 z dne 25. julija 2011 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 194, 26.7.2011, str. 14).

(4) Izvedbena uredba Komisije (EU) št. 1234/2012 z dne 19. decembra 2012 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 350, 20.12.2012, str. 38).

(5) Izvedbena uredba Komisije (EU) št. 672/2013 z dne 15. julija 2013 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 193, 16.7.2013, str. 6).

(6) Izvedbena uredba Komisije (EU) št. 137/2014 z dne 12. februarja 2014 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 43, 13.2.2014, str. 47).

(7) Izvedbena uredba Komisije (EU) 2015/1296 z dne 28. julija 2015 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 199, 29.7.2015, str. 12).

(8) Izvedbena uredba Komisije (EU) 2016/1852 z dne 19. oktobra 2016 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 284, 20.10.2016, str. 5).

(9) Izvedbena uredba Komisije (EU) 2017/2178 z dne 22. novembra 2017 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 307, 23.11.2017, str. 14).

(10) Izvedbena uredba Komisije (EU) 2018/1883 z dne 3. decembra 2018 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 308, 4.12.2018, str. 30).

(11) Izvedbena uredba Komisije (EU) 2020/269 z dne 26. februarja 2020 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 56, 27.2.2020, str. 7).

(12) Zadnje posodobitve: CCAMLR: seznam NCP plovil IUU in seznam CP plovil IUU, sprejeta na 39. letnem zasedanju, ki je potekalo od 27. do 30. oktobra 2020; CCSBT: seznam CCSBT plovil IUU, sprejet na 27. letnem zasedanju Komisije, ki je potekalo od 12. do 16. oktobra 2020; seznam je bil posodobljen 25. marca 2021; GFCM: seznam plovil IUU, sprejet na 43. zasedanju GFCM, ki je potekalo od 4. do 8. novembra 2019; IATTC: seznam IATTC plovil IUU, sprejet na 95. srečanju IATTC, ki je potekalo 4. decembra 2020; ICCAT: seznam plovil IUU za leto 2020, sprejet med razpravami leta 2020, ki so potekale namesto 22. izrednega zasedanja ICCAT; IOTC: seznam IOTC plovil IUU, sprejet na 24. zasedanju IOTC, ki je potekalo od 2. do 6. novembra 2020, in posodobljen 26. februarja 2021; NAFO: seznam NAFO plovil IUU, sprejet na 42. letnem zasedanju NAFO, ki je potekalo od 21. do 25. septembra 2020; NEAFC: seznam B plovil IUU, sprejet na 39. letnem zasedanju NEAFC, ki je potekalo od 10. do 13. novembra 2020, in posodobljen marca 2021; NPFC: seznam NPFC plovil IUU, sprejet na 5. zasedanju Komisije, ki je potekalo od 16. do 18. julija 2019; SEAFO: seznam SEAFO plovil IUU za leto 2020, sprejet na 16. letnem zasedanju Komisije, ki je potekalo od 25. do 28. novembra 2019; SIOFA: seznam SIOFA plovil IUU, sprejet na 7. zasedanju pogodbenic, ki je potekalo od 17. do 20. novembra 2020; SPRFMO: seznam plovil IUU za leto 2021, sprejet na 9. zasedanju Komisije, ki je potekalo od 26. januarja do 5. februarja 2021; WCPFC: seznam WCPFC plovil IUU za leto 2020, sprejet na 17. rednem zasedanju Komisije, ki je potekalo od 7. do 15. decembra 2020.

(13) Identifikacijska številka ladje IMO: 9179359.

(14) Identifikacijska številka ladje IMO: 7637527.

(15) Identifikacijska številka ladje IMO: 7645237.